แจ้งเตือนนายจ้าง นำแรงงานต่างด้าว 3 สัญชาติ ตรวจเชื้อโควิด -19 ทำประกันสุขภาพ ยื่นขออนุญาตทำงาน
นายสมพงษ์ แก้ววรรณดี จัดหางานจังหวัดแม่ฮ่องสอน แจ้งเตือนนายจ้าง/สถานประกอบการ นำแรงงานต่างด้าว 3 สัญชาติ กลุ่มมติ ครม. 29 ธันวาคม 2563 เข้ารับการตรวจหาเชื้อโควิด-19 พร้อมทำประกันสุขภาพและยื่นขออนุญาตทำงาน (บต.48) ผ่านระบบออนไลน์ https://e-workpermit.doe.go.th/ ภายในวันที่ 13 กันยายน 2564 ส่วนผลการตรวจโรคต้องห้าม 6 โรค สามารถยื่นได้ถึงวันที่ 18 ตุลาคม 2564จัดหางานจังหวัดแม่ฮ่องสอน ระบุว่า คนต่างด้าวจะได้รับใบอนุญาตทำงาน (บต.39) จากกรมการจัดหางาน เพื่อรับสิทธิประโยชน์ตามกฎหมาย หากพ้นกำหนดระยะเวลาการดำเนินการดังกล่าวแล้ว เจ้าหน้าที่ตรวจสอบพบแรงงานต่างด้าวที่ทำงานโดยไม่มีใบอนุญาตทำงาน หรือทำงานนอกเหนือจากที่มีสิทธิจะทำได้ จะมีโทษปรับตั้งแต่ 5,000- 50,000 บาท และถูกผลักดันกลับประเทศส่วนนายจ้างที่จ้างแรงงานต่างด้าวทำงาน โดยไม่มีใบอนุญาตทำงาน หรือให้คนต่างด้าวทำงานนอกเหนือจากที่มีสิทธิจะทำได้ จะมีโทษปรับตั้งแต่ 10,000-100,000 บาท ต่อคนต่างด้าวที่จ้างหนึ่งคน และถ้ายังพบกระทำผิดซ้ำจะมีโทษจำคุกไม่เกิน 1 ปี หรือปรับตั้งแต่ 50,000-200,000 บาท ต่อคนต่างด้าวที่จ้างหนึ่งคน หรือทั้งจำทั้งปรับ และห้ามจ้างแรงงานต่างด้าวทำงานเป็นเวลา 3 ปี